ചെറായി സെന്റ് ജോര്ജ് പള്ളി 150ാം വാര്ഷികം വൈപ്പിന്: ചെറായി സെന്റ് ജോര്ജ് യാക്കോബായ സുറിയാനി പള്ളിയുടെ 150ാം വാര്ഷികത്തിന്റെ ഭാഗമായി ശതോത്തര സുവര്ണ്ണ ജൂബിലി ആഘോഷം മഞ്ഞിനിക്കര ഗീവര്ഗീസ് മാര് അത്താനാസിയോസ് മെത്രാപ്പോലീത്തായുടെ മുഖ്യ കാര്മികത്വത്തിലും ബെന്യാമിന് മുളേരിക്കല് റമ്ബാന്റെ സഹകാര്മികത്വത്തിലും മൂന്നിന്മേല് കുര്ബാന അര്പ്പിച്ച് തുടങ്ങി. സഹവികാരി ഫാ. ജിയോ കുര്യന് സ്വാഗതം ആശംസിച്ചു. വികാരി ഫാ. സജന് മാത്യു അദ്ധ്യക്ഷത വഹിച്ചു. പള്ളിയുടെ പരിസരത്തുള്ള ആശാവര്ക്കര് ഗീത അപ്പുക്കുട്ടന് ചികിത്സാ സഹായധനം നല്കി. മുളേരിക്കല് ബെന്യാമിന് റമ്ബാന്, പള്ളിപ്പുറം പഞ്ചായത്ത് പ്രസിഡന്റ് രമണി അജയന്, വാര്ഡ് മെമ്ബര് അജിത ശശാങ്കന്, സെന്റ് റോസ് പള്ളി വികാരി ഫാ. ജോസ് തേലക്കാട്ട്, അയ്യമ്ബിള്ളി സെന്റ് ജോണ്സ് യാക്കോബായ വികാരി ഫാ.ബേസില് ബേബി തുടങ്ങിയവര് സംസാരിച്ചു.